Platourile de filmare pentru serialul "Peaky Blinders“ devin centru de vaccinare.
Black Country Living Museum devine centru de vaccinare. "Având la dispoziție Black Country Living Museum ca centru de vaccinare, va crește foarte mult numărul de doze“.
Black Country Living Museum, loc în care s-a filmat și cunoscuta serie "Peaky Blinders“, se va transforma în centru de vaccinare. De luni, devine primul centru de imunizare din orașul Dudley din Marea Britanie, scrie BBC.Muzeul, una dintre atracțiile turistice din Dudley, este închis pentru turiști din cauza lockdown-ului, iar acum reprezintă o oportunitate pentru campania de vaccinare.Nicholas Barlow, membru al Consiliului din Dudley pentru sănătate, a spus că "având la dispoziție Black Country Living Museum ca centru de vaccinare, va crește foarte mult numărul de doze și viteza cu care le putem administra. Va ajuta ca oamenii să fie în siguranță mai repede față de acest virus mortal“.Sally Roberts, asistenta șefă a Black Country și West Birmingham Clinical Commissioning Group, spune: "Progresul nostru de până acum, în zonă, a fost incredibil și am încredere că primul nostru centru de vaccinare va fi capabil să livreze mii de vaccinuri în plus în fiecare săptămână“.